《寄题虞阳山周氏隐居五咏 其三 柳堂渔舍》
宋代·孙觌

老来厌朝市，静占五百弓。山棱瘦如削，水面清若空。

行穿万盖青，卧戴一叶红。黄柑千头奴，白凫五尺童。

银刀贯翠缕，象鼻卷碧筒。一醉百不知，渔父真家风。

幽寻属无事，散此九节筇。空濛水云里，端生画屏中。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。